# Hashim Safi Al-Din

Hashim Safi Al-Din (àrab: هاشم صفي الدين, Hāxim Ṣafī d-Dīn) (Deir Qanun En Nahr, 1964 - (desaparegut) Beirut, 3 d'octubre de 2024) és un clergue xiïta libanès que ha servit com a cap del Consell Executiu d'Hezbol·là des del 2001. És cosí per part de mare de Hassan Nasral·là, i fins l'assassinat d'aquest el 27 de setembre de 2024 era considerat el número dos d'Hezbol·là. El 2017 Safi Al-Din va ser declarat «terrorista global especialment designat» pel Departament d'Estat dels Estats Units; l'Aràbia Saudita, enemic de l'Iran, també va designar Safi Al-Din com a «terrorista» el mateix any.
El 3 d'octubre de 2024, Safi Al-Din va ser l'objectiu d'un atac aeri israelià a Beirut. El 5 d'octubre, es va informar que Hezbol·là havia perdut el contacte amb Safi Al-Din des de l'atac aeri.

## Biografia

Safi Al-Din va néixer el 1964 a Deir Qanun En Nahr, al sud del Líban, en el si d'una respectada família xiïta. És cosí germà per part de mare de Hassan Nasral·là. Està casat amb Raeda Faqih. El juny de 2020, el seu fill gran, Reza, es va casar amb Zeinab Soleimani, la filla petita de l'oficial militar iranià Qasem Soleimani, que havia estat assassinat per un atac de drons nord-americans a l'Iraq el gener d'aquell mateix any.
El seu germà, Abdal·là Safi Al-Din, és el representant d'Hezbol·là a l'Iran i, segons les conclusions del Projecte Cassandra, supervisa les xarxes de tràfic d'armes, diner en efectiu, productes comercials i estupefaents, així com el blanqueig de diners i l'adquisició de peces i tecnologia pels programes clandestins nuclears i de míssils balístics de l'Iran.
Safi Al-Din va estudiar teologia a Najaf, a l'Iraq, i a Qom, a l'Iran, juntament amb Nasral·là. El 1994 Nasral·là li va demanar que retornés al Líban i des de llavors l'havia preparat com a successor seu.
El 1995, va ser ascendit a la Majlis al-Xura (Assemblea Consultiva), el màxim consell d'Hezbol·là, després del qual va operar sota Imad Mughniyeh, fins a l'assassinat d'aquest el 2008. També va ser nomenat cap del Consell de la Gihad. El Consell Executiu, del qual n'és president, supervisa les activitats polítiques, socials i educatives d'Hezbol·là.

## Successor de Nasral·là

Després que Nasral·là fos assassinat en un atac aeri israelià a la seu d'Hezbol·là el setembre de 2024, Safi Al-Din va ser vist com el principal candidat per a succeir-lo.Safi Al-Din es trobava entre els tres líders principals d'Hezbol·là juntament amb Naim Qassem i el propi Nasral·là.
Immediatament després de la mort de Nasral·là, els mitjans de comunicació saudites Al Arabiya i Al Hadath van informar que Safi Al-Din havia estat designat oficialment com el seu successor, encara que Hezbol·là ho negués a través de Telegram.
El 3 d'octubre de 2024, Safi Al-Din va ser l'objectiu d'un atac aeri israelià a Beirut. El 5 d'octubre, es va informar que Hezbol·là havia perdut el contacte amb Safi Al-Din des de l'atac aeri.

## Referències

* ↑ «Hashem Safi al-Din – Head of Hezbollah’s Executive Council (and Hassan Nasrallah’s Designated Successor?)» (en anglès). Alma, 08-06-2022. Arxivat de l'original el 2024-09-27. [Consulta: 6 octubre 2024].
* 1 2 3 «State Department Blacklists Hashem Saffiedine» (en anglès). Long War Journal, 04-06-2017. Arxivat de l'original el 2017-06-05. [Consulta: 6 octubre 2024].
* 1 2 3 4 «State Department Terrorist Designations of Hashem Safieddine and Muhammad al-Isawi» (en anglès). Departament d'Estat dels Estats Units, 19-05-2017. [Consulta: 6 octubre 2024].
* ↑ «Who is Hashem Safieddine, Hassan Nasrallah's potential successor?» (en anglès). Hindustan Times, 29-09-2024. [Consulta: 6 octubre 2024].
* ↑ «Israel launches intense attacks on Hezbollah stronghold in Beirut’s south» (en anglès). The Guardian, 04-10-2024. [Consulta: 6 octubre 2024].
* ↑ «Hezbollah loses contact with senior leader Hashem Safieddine: Sources» (en anglès). Aljazeera, 05-10-2024. [Consulta: 6 octubre 2024].
* ↑ «Hezbollah has lost contact with possible Nasrallah successor, source says» (en anglès). CNN, 05-10-2024. [Consulta: 6 octubre 2024].
* 1 2 «Senior Hezbollah figure Hashem Safi al-Din publicly stated Hezbollah participates in the campaign in south Syria and added it would have a presence in other countries of the “future map” of the Middle East» (en anglès). terrorism-info.org.il, 29-07-2018. [Consulta: 6 octubre 2024].
* ↑ «A Marriage of Convenience Bolsters Iran’s Mideast Presence» (en anglès). kayhanlife.com, 07-07-2020. [Consulta: 6 octubre 2024].
* ↑ «'Easy' choice: Hezbollah’s likely new leader is Nasrallah's cousin, Hashem Safieddine» (en anglès). France 24, 01-10-2024. [Consulta: 6 octubre 2024].
* ↑ «Who is Hashem Safieddine, Hassan Nasrallah’s Potential Successor?» (en anglès). Daraj, 01-10-2024. Arxivat de l'original el 2024-10-02. [Consulta: 6 octubre 2024].
* ↑ «Soleimani's daughter marries Hezbollah leader Nasrallah's cousin» (en anglès). The Jerusalem Post, 29-06-2020. [Consulta: 6 octubre 2024].
* ↑ «The secret backstory of how Obama let Hezbollah off the hook» (en anglès). Politico, 15-12-2011. [Consulta: 6 octubre 2024].
* ↑ «Abdullah Safi-Al-Din» (en anglès). Counter Extremism Project. [Consulta: 6 octubre 2024].
* ↑ «Treasury Targets Key Hizballah Financing Network and Iranian Conduit» (en anglès). Departament del Tresor dels Estats Units, 17-05-2018. [Consulta: 6 octubre 2024].
* ↑ «Sayyed Nasrallah re-elected for another term» (en anglès). The Weekly Middle East Reporter, 05-12-2009. [Consulta: 6 octubre 2024].
* ↑ «Who is Hashem Safieddine, potential new leader of Hezbollah?» (en anglès). Anadolu Agency, 28-09-2024. [Consulta: 6 octubre 2024].
* ↑ «Hezbollah calls U.S. administration 'mentally impeded' during Trump Saudi visit» (en anglès). Reuters, 21-05-2017. Arxivat de l'original el 2019-08-17. [Consulta: 6 octubre 2024].
* ↑ «Hezbollah heir apparent Safieddine out of contact after strikes» (en anglès). Al-Monitor, 28-09-2024. [Consulta: 6 octubre 2024].
* ↑ «IRGC-Hezbollah Captagon Ring Compromised by War Over Profits» (en anglès). metransparent.com, 27-04-2012. Arxivat de l'original el 2013-09-21. [Consulta: 6 octubre 2024].
* ↑ «Hezbollah denies choosing Hashem Safieddine as Nasrallah replacement» (en anglès). The Jerusalem Post, 29-09-2024. [Consulta: 6 octubre 2024].
* ↑ Christou, William; Beaumont, Peter. «Israel launches intense attacks on Hezbollah stronghold in Beirut's south». The Guardian, 04-10-2024. Arxivat de l'original el 4 October 2024.
* ↑ «Hezbollah loses contact with senior leader Hashem Safieddine: Sources». Al Jazeera, 05-10-2024. Arxivat de l'original el 5 October 2024.
* ↑ Qiblawi, Tamara. «Hezbollah has lost contact with possible Nasrallah successor, source says». CNN, 05-10-2024. [Consulta: 5 octubre 2024].